AH ยิ้มแป้น! กำไร Q2/59 เพิ่มกว่า 2 เท่าตัว ใจดีปันผล 0.28 บ./หุ้น XD 26 ส.ค.นี้
AH ยิ้มแป้น! กำไร Q2/59 เพิ่มกว่า 2 เท่าตัวมาที่ 123.34 ลบ. จากปีก่อน 36.77 ลบ. หลังรายได้เพิ่ม จากจำนวนส่งออกรถยนต์และรถกระบะเพิ่ม ส่วนช่วง 6 เดือนแรกมีกำไร 269.48 ลบ. เพิ่มขึ้น 109% จากปีก่อนมีกำไร 128.97 ลบ. ใจดีปันผล 0.33 บ./หุ้น XD 26 ส.ค.นี้ กำหนดจ่ายปันผล 9 ก.ย.59 
15 ส.ค. 2559

บริษัท อาปิโก ไฮเทค จำกัด (มหาชน) หรือ AH รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 123.34 ล้านบาท หรือมีกำไรสุทธิ 0.38 บาทต่อหุ้น เพิ่มขึ้น 235% จากช่วงเดียวกันของปีก่อนที่มีกำไรสุทธิ 36.77 ล้านบาท หรือมีกำไรสุทธิ 0.11 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้น เนื่องจากรายได้รวมของบริษัทที่เพิ่มขึ้น จากจำนวนส่งออกรถยนต์นั่งและรถกระบะเพิ่มขึ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 269.48 ล้านบาท หรือ 0.84 บาทต่อหุ้น เพิ่มขึ้น 109% จากช่วงเดียวกันของปีก่อนที่มีกำไรสุทธิ 128.97 ล้านบาท หรือ 0.40 บาทต่อหุ้น
นอกจากนี้ ได้ประกาศจ่ายปันผลงวดดำเนินงานวันที่ 1 ม.ค.59 ถึงวันที่ 30 มิ.ย.59 เป็นเงินสดจำนวน 0.33 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 26 ส.ค.59 และกำหนดจ่ายเงินปันผลในวันที่ 9 ก.ย.59 โดยมีการแบ่งการจ่ายเงินปันผลในอัตราหุ้นละ 0.28 บาท จากกำไรสุทธิและกำไรสะสมของกิจการที่ได้รับยกเว้นภาษีเงินได้นิติบุคคล (BOI) และเงินปันผลอัตราหุ้นละ 0.05 บาท จ่ายจากเงินปันผลหรือเงินส่วนแบ่งของกำไรที่ได้รับการยกเว้นไม่ต้องนำมารวมคำนวณเป็นรายได้เพื่อเสียภาษีเงินได้นิติบุคคล